《古溪亭为卢师陈进士题》
明代·郑岳

皛皛湖光净，分流到石庄。鸟归山色暝，风度雨声凉。

秋水茱萸沜，烟萝华子冈。小诗供日课，幽兴一何长。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。